

***Pranešimas***

**Kauno miesto savivaldybės administracija organizuoja gaminių atliekų surinkimą iš įmonių, įstaigų ir organizacijų**

Gaminių atliekų surinkimas vyks 2016 m. lapkričio 28 d., kurio metu iš užsiregistravusių įmonių, įstaigų ir organizacijų:

**Nemokamai bus surenkamos:**

* *Elektros ir elektroninės įrangos atliekos;*
* *Nešiojamųjų baterijų ir akumuliatorių atliekos;*
* *Vidaus degimo variklių tepalo, kuro ir oro filtrų atliekos;*

**Sumokant atliekų turėtojui bus surenkamos:**

* *Automobilių hidraulinių (tepalinių) amortizatorių atliekos;*
* *Automobilinių ir pramoninių akumuliatorių atliekos;*
* *Eksploatuoti netinkamos transporto priemonės.*

Taip pat gaminių atliekų surinkimo akcijos metu atliekas tvarkančiai įmonei galėsite išskirtinėmis sąlygomis perduoti ir kitas atliekas.

Pranešame, kad šiuo metu vyksta įmonėms, įstaigoms ir organizacijoms skirtas projektas **„Mes rūšiuojam“**, prie kurio vis dar galite prisijungti, rinkti taškus ir iškeisti juos į prizus! Informaciją apie projektą, prizus, dalyvių registraciją rasite [www.mesrusiuojam.lt](http://www.mesrusiuojam.lt)

Jeigu Jūsų įmonė, įstaiga ar organizacija bei Jūsų įmonės, įstaigos ar organizacijos darbuotojai turi aukščiau minėtų atliekų prašome iki 2016 m. lapkričio 23 d. registruotis e-paštu atliekos@atc.lt arba tel. 8 5 206 09 01, ir mes organizuosime jų surinkimą.

Norintys priduoti savo nebenaudojamą automobilį arba pateikti informaciją apie kiemuose be priežiūros paliktus nebenaudojamus automobilius ar nelegalius transporto priemonių ardytojus, turėtų rašyti e-paštu atliekos@gia.lt arba skambinti telefonu 8 600 900 30.

***Būk atsakingas – pasirūpink atliekomis tinkamai***

*Atliekas renka ir tvarko:*

 **